Rundt halvparten av alle som har multiresistent tuberkulose kommer til å dø av sykdommen, konstaterer WHO. De lanserer nå en verdensomspennende handlingsplan som tar sikte på å forhindre 263.000 tilfeller av multiresistent tuberkulose fram mot 2015. Økende innvandring fra områder der denne formen for tuberkulose er utbredt, har bidratt til økningen i Europa, først og fremst i europeiske byer, slår WHO fast. Multiresistent tuberkulose tar flest liv i østeuropeiske og asiatiske land.